62019TJ0265_INF
Sodba Splošnega sodišča (tretji senat) z dne 30. junija 2021 –Italija/Komisija
(Zadeva T‑265/19)
„EKJS in EKSRP – Odhodki, izključeni iz financiranja Evropske unije – Odhodki Italije – Potrditev obračunov – Potrditev skladnosti – Finančni popravki – Uredba (EU) št. 1306/2013 – Tveganje finančne škode – Uredba (ES) št. 1290/2005 – Uredba (ES) št. 885/2006 – Prva upravna ali sodna ugotovitev – Obstoj nepravilnosti“
1.
Kmetijstvo – Skupna kmetijska politika – Financiranje s strani EKUJS, EKJS in EKSRP – Potrditev obračunov – Zavrnitev kritja odhodkov, ki izhajajo iz nepravilnosti pri uporabi zakonodaje Unije – Ocena škode, ki je nastala Skladu – Obveznost Komisije, da dokaže dejansko oškodovanje Sklada – Neobstoj
(Uredba Sveta št. 1290/2005, člen 31(2); Uredba Evropskega parlamenta in Sveta št. 1306/2013, člen 52(2))
(Glej točko 44.)
2.
Kmetijstvo – Financiranje s strani EKSRP – Načela – Zavrnitev kritja odhodkov, ki izhajajo iz nepravilnosti pri uporabi zakonodaje Unije – Finančni popravek – Pogoji – obstoj večje pomanjkljivosti ki EKSRP izpostavlja resnični nevarnosti izgube
(Uredba Evropskega parlamenta in Sveta št. 1306/2013, člen 74(1))
(Glej točki 47 in 100.)
3.
Kmetijstvo – Skupna kmetijska politika – Financiranje s strani EKUJS, EKJS in EKSRP – Potrditev obračunov – Prva upravna ali sodna ugotovitev – Pojem – Ugotovitev na podlagi morebitne nepravilnosti – Izključitev
(Uredba Sveta št. 1290/2005, člen 35)
(Glej točke od 96 do 99 in 101.)
Predmet
Predlog na podlagi člena 263 PDEU za razglasitev delne ničnosti Izvedbenega sklepa Komisije (EU) 2019/265 z dne 12. februarja 2019 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije (UL 2019, L 44, str. 14) v delu, v katerem se nanaša na nekatere odhodke Italijanske republike.
Izrek
1.
Izvedbeni sklep Komisije (EU) 2019/265 z dne 12. februarja 2019 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije se razglasi za ničen v delu, v katerem nekatere odhodke Italijanske republike v višini 305.122,74 EUR izključuje iz financiranja Unije.
2.
Tožba se v preostalem zavrne.
3.
Italijanska republika in Evropska komisija nosita vsaka svoje stroške.